als_Latn dik_Latn sag_Latn
Kryetari i Partisë Demokratike, Lulzim Basha, në vijim të vizitës së tij në Gjermani është takuar me kryetarin e Komisionit për Çështjet e Europiane në Bundestagun gjerman, Gunther Krichbaum dhe Roderich Kieseëetter, zëdhënës i grupit parlamentar CDU/CSU në Komisionin e Punëve të Jashtme, deputetin Thorsten Frei raporter për Shqipërinë, si dhe këshilltari për politikën e jashtme të grupit parlamentar të CDU/CSU, Hans Joachim Falenski, dhe deputetin social demokrat, Dietmar Nietan, anëtar i komitetit për politikë të jashtme në Bundestag.
Kryetari i Partisë Demokratike ka shprehur në këtë takim shqetësimin e thellë, jo vetëm për opozitën por për qytetarët shqiptarë, të depërtimit të elementëve kriminalë deri në Kuvendin e Shqipërisë.
Një tjetër shqetësim i shprehur nga z. Basha është skandali që plasi brenda mazhorancës, ku prej më shumë se gjashtë muajsh, kryetari i kuvendit është i akuzuar për vrasjen e dy deputetëve me pagesë, ndërsa Kryeministri dhe ministri i Brendshëm janë përpjekur ta fshehin këtë ngjarje si nga opinioni publik, ashtu edhe nga procesi i duhur ligjor.
“Partia Demokratike ka nisur një proces dekriminalizimi, në mënyrë që asnjë person me precedentë kriminalë të mos jetë pjesë e Kuvendit të Shqipërisë, të mos jetë pjesë e të zgjedhurve vendorë apo e administratës. Përveç nismës për t’i ndaluar me ligj personat me të shkuar kriminale që të kandidojnë apo kandidohen. PD do të ketë dhe një komision të posaçëm pranë saj, që do të merret me verifikimin e figurave të përzgjedhura prej saj për të kandiduar në nivel lokal apo qendror”, tha Basha.
Kjo iniciativë e Partisë Demokratike është mirëpritur nga ligjvënësit gjermanë të cilët janë angazhuar për ta mbështetur fuqimisht atë si dhe e kanë konsideruar si një sinjal të qartë edhe për partitë e tjera, që të ndjekin një praktikë të tillë.
Ndërkohë, duke iu referuar skandalit të përfshirjes së kreut të Parlamentit në skenarë vrasjesh, ligjvënësit gjermanë kanë vlerësuar se mënyra e hetimit të kësaj çështje do të ndikojë në vlerësimin që jepet për fillimin apo jo të negociatave për anëtarësim në BE, me Shqipërinë. Në praktikat europiane, për një akuzë të rëndë, zyrtarët largohen nga posti, për t’i hapur rrugë hetimit. Po kështu, ligjvënësit gjermanë kanë theksuar domosdoshmërinë e zbatimit të marrëveshjes së dhjetorit që lidhet me dekriminalizimin.
als_Latn als_Latn als_Latn als_Latn als_Latn als_Latn